VEGA præsenterer   
**VOLA slår dig til blods med grænsesøgende metal**    
*VOLA binder himlen og helvede sammen, når de slår deres mægtige toner an i Lille VEGA den 25. marts 2022.* 

Den dansk-svenske kvart VOLA har netop udgivet deres tredje album *Witness*, der endnu en gang sender lytteren ind i et eklektisk metal-univers af uimodståelige melodier og et overflødighedshorn af hooklines.    
   
Bandet er blev rost til skyerne for deres kompromisløse tilgang til sangskrivningen, der indeholder lige dele af kaos og harmoni. På førstesinglen “Straight Lines” skaber VOLA fængende harmonier, indsmigrende melodilinjer og mastodontiske guitarriffs. *Witnes*s er blevet hyldet til skyerne af anmeldere verden over, og i Danmark kvitterede Gaffa med fem stjerner og skrev:    
   
“Albummets tungeste passager er udstyret med drabelige riffklodser, der ikke kræver megen nærkontakt for at slå dig til blods, mens de mest inciterende og blide momenter kan sende dig øjeblikkeligt i drømmeland.”    
   
Bandet er eminent til at sammenblande et væld af genrer i deres stemningsmættede lyd-universer. Med kølig teknisk overlegenhed føjer de electronica, progressiv rock og pop til det tonstunge fundament af math-metal.    
   
VOLAs musikalske eksperimenter har givet dem opmærksomhed langt ud over landets grænser, hvor de har turneret med verdensstjerner som Katatonia, Halen og Dream Theater.  

**Fakta om koncerten**     
VOLA (DK)          
Fredag den 25. marts, 2021 kl. 21.00           
Lille VEGA, Enghavevej 40, 1674 København V           
Billetpris 200kr. + gebyr           
Billetsalget starter i dag via [vega.dk](http://vega.dk/) og Ticketmaster